<classify> KulwaMzee, Dar es Salaam Msanii wa filamu nchini, Wema Sepetu amezuakizaa zaa katika Mahakama ya Hakimu Mkazi Kisutu akigoma kukamatwa na polisibaada ya mahakama hiyo kumwachia huru na kisha kumkamata tena na kumuwekamahabusu ya mahakama hiyo. Wakati askari wakimkamata kwa nguvu, Wemaaligoma kukamatwa hali iliyosababisha mvutano kwa muda kati askari na mawakiliwake, Albert Msando na Reuben Simwanza. Hata hivyo, askari hao walifanikiwa kumkamatamsanii huyo aliyetoka Mahabusu ya Gereza la Segerea Juni 24, mwaka huu ambapo alifikamahakamani asubuhi kwa ajili ya kusikiliza kesi yake inayoendelea mbele yaHakimu Mkazi, Maira Kasonde. Wakili wa Serikali, Glory Mwenda alidai hanashahidi baada ya shahidi aliyemuandaa, Koplo Safi kudai ni mgonjwa. Hoja hiyo ilipingwa na Wakili wa Wema, AlbertMsando kwa madai kwamba haina mashiko, mahakama ilishatoa ahirisho la mwishohivyo hawawezi kuahirisha tena. Mheshimiwa shauri lipo zaidi ya siku 60, upandewa mashtaka wameshindwa kuleta mashahidi, tunaomba chini ya kifungu namba2255 cha Sheria ya Mwenendo wa Makosa ya Jinai sura ya 20 mshtakiwa aachiwehuru, alidai. Wakili Mwenda alipinga akidai sheria ya siku 60inatumika pale tu ambapo upelelezi haujakamilika hivyo aliomba kesi iahirishwe. Hakimu Kasonde alisema anakubaliana na maombi yaupande wa utetezi, sheria hiyo inatumika wakati wowote hivyo mahakamainamuachia huru mshtakiwa. Mshtakiwa anakabiliwa na mashtaka ya kusambazavideo ya ngono katika mitandao ya kijamii kupitia simu yake ya kiganjani.  <topic>: KITAIFA 